dh-unibe/image-text_koenigsfelden-charters-post-1500 huggingface dataset:
Wir, äpptissinn unnd convent desz gotzhusz Kùngsfelden, thün kundt
unnd bekennend offennlich ✳ mit disem brieff, ✳ als wir dann ussz ordnūg
unnd ansächenn ✳ unnser gnädigenn herrenn unnd castenvögt, ✳ schul̄ten und
ràtt der statt Bernn, ✳ schuldig unnd pflichtig sinnd wordenn ✳ unnser liebn̄n
mitschwester ✳ junnpfroͧw Aͤnnlin von Schönow ✳ ir gütt, ✳ libdinng ✳ unnd anders,
so sy in unnser gotzhusz gebraucht hàtt, ✳ wider zebekerenn, ✳ das wir aber
besunder des barenn gelts halb ✳ zü diser zitt nit vermogennd zetuͤnd. ✳ harum̄b
so gelobenn ✳ unnd versprächenn wir ✳ by unnsern wirdenn, ✳ güttenn trüwn̄n
unnd erenn ✳ der genannpten unnser mitschwester ✳ usstaͤnnder sum̄ halb, ✳ die
sich gebùrtt ✳ anderthalbhundert Rinischer guldinn, ✳ hiezwùschenn nächst
kommend₎ wienachtenn ✳ àn alles verrer verziechenn, ✳ ouch àn allenn irn̄n
costenn ✳ unnd schadenn ✳ usszrichtung ✳ unnd bezalung zetünd ✳ by verpflicht
unnd insatzung ✳ unnsers gotzhusz gütter, ✳ ligennder ✳ unnd varender, ✳ die sy
unnd ir erbenn, ✳ wo wir an thuͤnder bezalung sùmig wurdennd, ✳ mag angriffenn, ✳ vertigenn ✳ unnd beziechenn ✳ bissz uff ir vollkommē benuͤgenn. ✳ unnd
also hieby zü belibenn ✳ unnd darwider nit zethünd, ✳ zü redenn ✳ nàch schaffn̄
getànn werdenn, ✳ verbinnden wir unns ✳ fùr unns unnd ✳ unnser nachkomēn
by guͤttenn trüwnn̄ ✳ mit entzichun̄g ✳ aller fùnd, ✳ uszzùg unnd gevaͤrd ✳ und was
hiewieder sin möchte ✳ unnd besunders des rächtenn, ✳ so ein gmeine verzichung
àn vorganng einer sunnderbarenn ✳ alls unnütz widerspricht, ✳ entzigenn ✳ unnd
begäbenn habenn. ✳ in crafft dis brieffs, ✳ der des zü urkùnd mit unsers
gotzhusz ✳ unnd convents ✳ uffgetrucktem sygell ✳ verwart gebenn ✳ unnd
beschächenn ist ✳ uff suntag naͤchst vor der x m rittrenn tag, ✳ vonn
Cristy unnsers herrenn geburt zaltt fùnfftzächennhundert zwäntzig und vier jàr.
✳ Jkr. Jörḡ Tochter ✳
lt̄ ✳ ihr ✳ Quit̄g d₎
St̄g vor 10m. Rt̄rtḡ 1524
bes̄ v. S / R Brugg
1524
Anna von Schoͤnòw ✳
Sont: vor 10000 Rittertag 1524 .
✳
1524 , Juni 19 .
F. Aargau .